b"\n_START_ARTICLE_\nAltingia\n_START_SECTION_\nDescripci\xc3\xb3\n_START_PARAGRAPH_\nS\xc3\xb3n arbres de fulla perenne monoica que aconsegueixen 10\xe2\x80\x9350 m d'altura. Les fulles, peciolades i estipulades, s\xc3\xb3n simples, mesuren 4\xe2\x80\x9315\xc2\xa0cm de longitud i 2\xe2\x80\x937\xc2\xa0cm d'ample, tenen marges serrats, ocasionalment sencers, i estan disposades en espiral. Les infloresc\xc3\xa8ncies masculines s\xc3\xb3n globoso/cil\xc3\xadndriques, pedunculades i _NEWLINE_agrupades en rams terminals o subterminals. Les infloresc\xc3\xa8ncies femenines s'organitzen en cap\xc3\xadtols subterminals o per sota de la infloresc\xc3\xa8ncia masculina. Tenen un llarg pedunculat i estan compostes per de 5 a 30 flors. Les flors masculines com les femenines no tenen ni s\xc3\xa8pals i ni p\xc3\xa8tals. Les masculines tenen 1-4 br\xc3\xa0ctees basals i de 4 fins a molts estams, amb filaments molt curts o absents. Les flors femenines, per la seva banda, poden tenir o no estaminodis. L'ovari \xc3\xa9s semi-inferior amb 30-50 \xc3\xb2vuls per l\xc3\xb2cul i estils divergents, sovint fortament corbats cap a l'exterior i amb estigmes Papil\xc2\xb7losos. Les infructesc\xc3\xa8ncies s\xc3\xb3n globoses, de base truncada, amb c\xc3\xa0psules llenyoses de dehisc\xc3\xa8ncia bi-loculicida i amb estils no persistents. Tenen nombroses llavors, les superiors est\xc3\xa8rils sense ales; les inferiors, unes poques, s\xc3\xb3n f\xc3\xa8rtils, aplanades, estretament alades al llarg de la vora o nom\xc3\xa9s en l'\xc3\xa0pex.\n_START_SECTION_\nDistribuci\xc3\xb3\n_START_PARAGRAPH_\nEl g\xc3\xa8nere \xc3\xa9s natiu del sud-est d'\xc3\x80sia, en Bhutan, Cambodja, sud de la Xina, \xc3\x8dndia, Indon\xc3\xa8sia, Laos, Mal\xc3\xa0isia, Birm\xc3\xa0nia, Tail\xc3\xa0ndia, i Vietnam.\n_START_SECTION_\nTaxonomia\n_START_PARAGRAPH_\nEl g\xc3\xa8nere va ser descrit per  Francisco Noronha, i publicat en Verhandelingen van het Bataviasch Genootschap der Kunsten en Weetenschappen, 5(2), 1790 L'esp\xc3\xa8cie tipus \xc3\xa9s: Altingia excelsa Noronha"